— 229 — 



medens Bastard Kagsiarsuk (begge Eksemplarerne) synes at mangle 

 Pollenkorn overhovedet. Bastarden er saaledes blottet for i det 

 mindste maskuline Kønsceller. 



Tykkelse, Højde, Bredde og lignende rene Størrelsesforhold 

 er de mindst paalidelige Kriterier at bygge sin Anskuelse paa, naar 

 det gælder at konstatere en Plantes hybride Natur (cfr. ovenfor), 

 de er derfor heller ikke anførte som Førsterangskriterier her, selv 

 om de naturligvis ofte har nogen Betydning. Saa meget inter- 

 essantere er det derfor at kunne konstatere, at nærværende Bastard 

 i sig forener rene typiske Ely mus-Kar akterer og rene 

 typiske Agropyrum- Karakterer , nemlig a) Et Smaaaks ved 

 hvert Led (Arv fra Agrop.), b) Behaaring af Smaaaksene (Arv fra 

 Elymus ar. vill.), c) Hudens Bygning (Arv fra Elymus), d) Ner- 

 vernes Forhold (Arv fra Agrop.), se Fig. 4. Dette Forhold tyder 

 ganske i Retning af Hybriditet og ikke paa, at vi har at gøre 

 med en økologisk, individuelt tilpasset Form af Agropyrum eller 

 Elymus. Hvis da Antagelsen om den hybride Natur ellers er rigtig, 

 hvorom der vel neppe længere kan være Tvivl, staar der kun til- 

 bage at bevise, at netop Elymus arenarius var. villosus og Agro- 

 pyrum violaceum er Forældre til de 3 Planter; at det forholder sig 

 saaledes fremgaar uomstødeligt af den Omstændighed, at de 2 

 nævnte Arter hver for sig er de eneste Repræsentanter for resp. 

 Elymus og Agropyrum i Grønland, hvorfra hele mit Materiale 

 saavel af Bastarderne som af Stam arterne hidrører. 



